รัฐบาลไทย-ข่าวทำเนียบรัฐบาล-ผู้ว่าฯ ปัตตานีเปิดเผยสถานการณ์อุทกภัยเริ่มคลี่คลาย แม่น้ำปัตตานีระดับน้ำเริ่มทรงตัว ส่วนแม่น้ำสายบุรีน้ำลดระดับลงอย่างต่อเนื่อง เร่งให้ความช่วยเหลือ และสำรวจความเสียหาย
วันอาทิตย์ที่ 31 ธันวาคม 2566
31/12/2566
ผู้ว่าฯ ปัตตานีเปิดเผยสถานการณ์อุทกภัยเริ่มคลี่คลาย แม่น้ําปัตตานีระดับน้ําเริ่มทรงตัว ส่วนแม่น้ําสายบุรีน้ําลดระดับลงอย่างต่อเนื่อง เร่งให้ความช่วยเหลือ และสํารวจความเสียหาย
ผู้ว่าฯ ปัตตานีเปิดเผยสถานการณ์อุทกภัยเริ่มคลี่คลาย แม่น้ําปัตตานีระดับน้ําเริ่มทรงตัว ส่วนแม่น้ําสายบุรีน้ําลดระดับลงอย่างต่อเนื่อง เร่งให้ความช่วยเหลือ และสํารวจความเสียหาย พร้อมสั่งการเจ้าหน้าที่ทุกฝ่ายเฝ้าระวังติดตามสถานการณ์อย่างใกล้ชิด
เมื่อวันที่ 30 ธ.ค. 66 นางพาตีเมาะ สะดียามู ผู้ว่าราชการจังหวัดปัตตานี เปิดเผยถึงสถานการณ์อุทกภัยในพื้นที่จังหวัดปัตตานี โดยสถานการณ์ล่าสุด มีพื้นที่ประสบภัย 6 อําเภอ มีราษฎรได้รับผลกระทบ 31,861 คน และเสียชีวิต 2 ราย ซึ่งแนวโน้มสถานการณ์ ณ ขณะนี้ แม่น้ําปัตตานีระดับน้ําเริ่มทรงตัว และแม่น้ําสายบุรีลดระดับลงอย่างต่อเนื่อง ทั้งนี้ กองอํานวยการป้องกันและบรรเทาสาธารณภัยจังหวัดปัตตานี ได้กําชับเจ้าหน้าที่ทุกฝ่ายเฝ้าระวังติดตามสถานการณ์อย่างใกล้ชิด
นางพาตีเมาะ สะดียามู ผู้ว่าราชการจังหวัดปัตตานี กล่าวว่า ปัจจุบันมีพื้นที่ประสบภัย 6 อําเภอ ได้แก่ 1) อําเภอเมืองปัตตานี 8 ตําบล 24 หมู่บ้าน 10 ชุมชน 4,345 ครัวเรือน 18,112 คน 2) อําเภอกะพ้อ 1 ตําบล 4 หมู่บ้าน 473 ครัวเรือน 2,393 คน 3) อําเภอทุ่งยางแดง 1 ตําบล 1 หมู่บ้าน 33 ครัวเรือน 135 คน 4) อําเภอหนองจิก 12 ตําบล 45 หมู่บ้าน 2,015 ครัวเรือน 7,982 คน 5) อําเภอไม้แก่น 2 ตําบล 7 หมู่บ้าน 814 ครัวเรือน 2,867 คน และ 6) อําเภอสายบุรี 6 ตําบล 9 หมู่บ้าน 1 ชุมชน 1,952 ครัวเรือน 5,829 คน ซึ่งพื้นที่ได้รับความเสียหายทั้งหมด 47 ตําบล 215 หมู่บ้าน 9,595 ครัวเรือน มีราษฎรได้รับผลกระทบ 31,861 คน และเสียชีวิต 2 ราย คือ นายมูฮัมมัด ยามา และนายหมู่ใหญ่ วรเวทย์ กาฬสุวรรณ ซึ่งเป็นราษฎรในพื้นที่อําเภอสายบุรีทั้ง 2 ราย
.
นางพาตีเมาะ สะดียามู ผู้ว่าราชการจังหวัดปัตตานี กล่าวต่อว่า สําหรับความเสียหายทางด้านกายภาพ แบ่งเป็น ด้านการเกษตร (ด้านพืช) ประสบภัยทั้งหมด 12 อําเภอ 109 ตําบล 576 หมู่บ้าน ข้าวนาปี 19,783 ไร่ พืชไร่และพืชผัก 2,482 ไร่ ไม้ผล ไม้ยืนต้นและอื่น ๆ 28,776 ไร่ด้านประมง (ปลาหรือสัตว์น้ําอื่น) ที่เลี้ยงในบ่อดิน นาข้าวหรือร่องสวน จํานวน 84.77 ไร่ 93 ราย สัตว์น้ําที่เลี้ยงในกระชัง บ่อซีเมนต์ 5,544 ไร่ 97 ราย ด้านปศุสัตว์ ในพื้นที่ 6 อําเภอ 31 ตําบล 101 หมู่บ้าน (อําเภอสายบุรี อําเภอเมืองปัตตานี อําเภอโคกโพธิ์ อําเภอหนองจิก อําเภอกะพ้อ และอําเภอยะรัง) เกษตรกร 4,807 ราย ประกอบด้วย โค 6,621 ตัว กระบือ 27 ตัว สุกร 342 ตัว แพะ 3,596 ตัว แกะ 3,454 ตัว ไก่พื้นบ้าน/ไก่งวง 20,285 ตัว ไก่ไข่ 1,275 ตัว ไก่เนื้อ 3,030 ตัว เป็ดไข่ 745 ตัว และเป็ดเนื้อ 5,270 ตัว ทั้งนี้ ยังพบสิ่งปลูกสร้างสาธารณประโยชน์ได้รับความเสียหาย ได้แก่ โรงเรียนในระบบ 101 แห่ง สถาบันศึกษาปอเนาะ 29 แห่ง โรงเรียนตาดีกา 93 แห่ง โรงพยาบาลส่งเสริมสุขภาพตําบล 10 แห่ง และศาสนสถาน 8 แห่ง
"ขณะนี้ สถานการณ์ในภาพรวมเริ่มคลี่คลาย โดยผู้ว่าราชการจังหวัด รองผู้ว่าราชการจังหวัด นายอําเภอ หัวหน้าส่วนราชการ เจ้าหน้าที่ทหาร กํานันผู้ใหญ่บ้าน ผู้นําองค์กรปกครองส่วนท้องถิ่น และภาคีเครือข่ายทุกภาคส่วน รวมถึงประชาชนจิตอาสา ได้ลงพื้นที่ ช่วยเหลือประชาชน มอบถุงยังชีพ และให้กําลังใจผู้ประสบภัยอย่างต่อเนื่อง โดยจังหวัดปัตตานีได้ดําเนินการให้ความช่วยเหลือในเบื้องต้น ประกอบด้วย การแจกจ่ายถุงยังชีพ จํานวน 5,153 ถุง การมอบน้ําดื่ม สําหรับบริโภค จํานวน 25,643 ขวด อาหารกล่อง จํานวน 14,540 กล่อง และอาหารสัตว์ (หญ้าแห้ง) 1,580 ฟ่อน ซึ่งได้กําชับให้เจ้าหน้าที่ในพื้นที่เร่งสํารวจความเสียหายและผลกระทบเพิ่มเติมโดยเร็วที่สุด พร้อมติดตามเฝ้าระวังสถานการณ์อย่างใกล้ชิด ทั้งนี้ หากต้องการความช่วยเหลือ พี่น้องประชาชนสามารถขอรับความช่วยเหลือจ้าหน้าที่ในพื้นที่ หรือ โทรสายด่วนนิรภัย 1784 หรือสายด่วนศูนย์ดํารงธรรม 1567 เพื่อจะได้เร่งประสานให้เจ้าหน้าที่ให้ความช่วยเหลือต่อไป
.
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood